תקנות הגנת הפרטיות (הוראות לעניין מידע שהועבר לישראל מהאזור הכלכלי האירופי)

{{ח:התחלה}}
{{ח:כותרת|תקנות הגנת הפרטיות (הוראות לעניין מידע שהועבר לישראל מהאזור הכלכלי האירופי), התשפ״ג–2023}}

{{ח:פתיח-התחלה}}
{{ח:תיבה|ק״ת תשפ״ג, 1720|תקנות הגנת הפרטיות (הוראות לעניין מידע שהועבר לישראל מהאזור הכלכלי האירופי)|https://olaw.org.il/takanot/takanot-10637.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הגנת הפרטיות#סעיף 7|פסקה (2) להגדרה ”מידע רגיש“ שבסעיף 7}} ולפי {{ח:חיצוני|חוק הגנת הפרטיות#סעיף 36|סעיף 36}} {{ח:חיצוני|חוק הגנת הפרטיות|לחוק הגנת הפרטיות, התשמ״א–1981}} (להלן – החוק), ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”האזור הכלכלי האירופי“ – מדינות החברות באיחוד האירופי וכן איסלנד, נורווגיה וליכטנשטיין;
{{ח:ת|סוג=הגדרה}} ”נושא המידע“ – כהגדרתו {{ח:חיצוני|תקנות הגנת הפרטיות (אבטחת מידע)|בתקנות אבטחת מידע}};
{{ח:ת|סוג=הגדרה}} ”תקנות אבטחת מידע“ – {{ח:חיצוני|תקנות הגנת הפרטיות (אבטחת מידע)|תקנות הגנת הפרטיות (אבטחת מידע), התשע״ז–2017}}.

{{ח:סעיף|2|תחולה}}
{{ח:תת|(א)}} תקנות אלה יחולו על –
{{ח:תתת|(1)}} מידע המצוי במאגר מידע בישראל אשר הועבר מהאזור הכלכלי האירופי, ולמעט מידע שהעביר במישרין אדם על אודות עצמו;
{{ח:תתת|(2)}} כל מידע נוסף המצוי במאגר מידע בישראל אשר מצוי בו מידע כאמור בפסקת משנה (1).
{{ח:תת|(ב)}} על אף האמור בתקנת משנה (א), החובות המנויות בתקנות אלה לא יחולו על –
{{ח:תתת|(1)}} מידע שהועבר מרשות האחראית על הביטחון או אכיפת החוק באזור הכלכלי האירופי לרשות ביטחון כהגדרתה {{ח:חיצוני|חוק הגנת הפרטיות#סעיף 19|בסעיף 19(ג) לחוק}};
{{ח:תתת|(2)}} שימוש במידע הנדרש למטרת הגנה על ביטחון המדינה או אכיפת חוק, וזאת בהיקף הנחוץ והמידתי להבטחת מטרות אלה.

{{ח:סעיף|3|חובת מחיקת מידע}}
{{ח:תת|(א)}} בעל מאגר מידע ימחק מידע לבקשתו הכתובה של נושא המידע בהתקיים אחד מאלה:
{{ח:תתת|(1)}} המידע נוצר, התקבל, נצבר או נאסף בניגוד להוראות כל דין, או שהמשך השימוש בו מנוגד להוראות דין;
{{ח:תתת|(2)}} המידע אינו נחוץ עוד למטרות שלשמן נוצר, התקבל, נצבר או נאסף.
{{ח:תת|(ב)}} על אף האמור בתקנת משנה (א), בעל מאגר מידע רשאי לסרב לבקשת מחיקה אם מצא כי השימוש במידע הוא לצורך אחד מאלה, וזאת בהיקף הנחוץ והמידתי לאותו צורך:
{{ח:תתת|(1)}} מימוש חופש הביטוי, לרבות זכות הציבור לדעת;
{{ח:תתת|(2)}} מילוי חובה חוקית או ביצוע סמכות על פי דין;
{{ח:תתת|(3)}} הגנה על עניין ציבורי, לרבות למטרות ארכוב, מחקר מדעי או מחקר סטטיסטי;
{{ח:תתת|(4)}} ניהול הליך משפטי או גביית חובות;
{{ח:תתת|(5)}} מניעת הונאה, גנבה, או מניעת פעולות אחרות שעלולות להשפיע על דיוק המידע או מהימנותו;
{{ח:תתת|(6)}} מימוש חובות הנובעות מהסכם בין־לאומי שממשלת ישראל היא צד לו.
{{ח:תת|(ג)}} התקבלה בקשה כאמור בתקנת משנה (א) ומצא בעל מאגר המידע כי לא מתקיימים החריגים כאמור בתקנת משנה (ב), ימחק את המידע שבשליטתו, או יבצע פעולות המבטיחות שלא יתאפשר, באמצעים סבירים, לזהות את נושא המידע.
{{ח:תת|(ד)}} בעל מאגר מידע יודיע בכתב לנושא המידע על החלטתו בבקשה, במועד המוקדם האפשרי בנסיבות העניין.

{{ח:סעיף|4|הגבלת החזקת מידע שאינו נחוץ}}
{{ח:תת|(א)}} בעל מאגר מידע יפעיל מנגנון ארגוני, טכנולוגי או אחר, שמטרתו להבטיח כי במאגר המידע לא מוחזק מידע שאינו נחוץ עוד למטרה שלשמה נאסף או הוחזק או למטרה אחרת שלשמה מותר להחזיקו לפי כל דין (להלן – מידע שאינו נחוץ).
{{ח:תת|(ב)}} מצא בעל מאגר מידע, בין השאר, על סמך המנגנון האמור בתקנת משנה (א), כי במאגר המידע מוחזק מידע שאינו נחוץ, ימחק את המידע האמור במועד המוקדם האפשרי בנסיבות העניין.
{{ח:תת|(ג)}} חובה כאמור בתקנת משנה (ב) לא תחול אם בוצעו לגבי המידע האמור פעולות המבטיחות שלא יתאפשר באמצעים סבירים לזהות את נושא המידע, או אם השימוש במידע הוא לצורך אחד מאלה, וזאת בהיקף הנחוץ והמידתי לאותו צורך:
{{ח:תתת|(1)}} מימוש חופש הביטוי, לרבות זכות הציבור לדעת;
{{ח:תתת|(2)}} הגנה על עניין ציבורי, לרבות למטרות ארכוב, מחקר מדעי או מחקר סטטיסטי;
{{ח:תתת|(3)}} ניהול הליך משפטי או גביית חובות;
{{ח:תתת|(4)}} מניעת הונאה, גנבה, או מניעת פעולות אחרות שעלולות להשפיע על דיוק המידע או מהימנותו;
{{ח:תתת|(5)}} מימוש חובות הנובעות מהסכם בין–לאומי שממשלת ישראל היא צד לו.

{{ח:סעיף|5|חובת דיוק מידע}}
{{ח:תת|(א)}} בעל מאגר מידע יפעיל מנגנון ארגוני, טכנולוגי או אחר שמטרתו להבטיח כי המידע שבמאגר המידע נכון, שלם, ברור ומעודכן.
{{ח:תת|(ב)}} מצא בעל מאגר מידע, בין השאר, על סמך המנגנון האמור בתקנת משנה (א), כי במאגר המידע מוחזק מידע שאינו נכון, שלם, ברור או מעודכן, ינקוט אמצעים סבירים בנסיבות העניין לצורך תיקון המידע או מחיקתו.

{{ח:סעיף|6|חובת יידוע}}
{{ח:תת|(א)}} בעל מאגר מידע שקיבל מידע על אודות אדם, יודיע לו, במישרין או בעקיפין באמצעות הגורם שממנו הועבר המידע מהאזור הכלכלי האירופי, ככל האפשר בסמוך לאחר קבלת המידע ולכל המאוחר בתוך חודש ממועד קבלת המידע, על כל אלה:
{{ח:תתת|(1)}} זהות בעל מאגר המידע ומנהל המאגר, מענם ודרכי ההתקשרות עימם;
{{ח:תתת|(2)}} מטרת העברת המידע;
{{ח:תתת|(3)}} סוג המידע שהועבר;
{{ח:תתת|(4)}} קיומה של זכות מחיקה לפי {{ח:פנימי|סעיף 2|תקנה 2}}, זכות עיון במידע לפי {{ח:חיצוני|חוק הגנת הפרטיות#סעיף 13|סעיף 13 לחוק}} וזכות לתיקון מידע לפי {{ח:חיצוני|חוק הגנת הפרטיות#סעיף 14|סעיף 14 לחוק}}.
{{ח:תת|(ב)}} ביקש בעל מאגר מידע להעביר את המידע שקיבל לצד שלישי, יודיע במישרין או בעקיפין באמצעות הגורם שממנו הועבר המידע מהאזור הכלכלי האירופי, לנושא המידע, מוקדם ככל האפשר, ולכל המאוחר עם העברת המידע, על כל אלה:
{{ח:תתת|(1)}} הזהות ופרטי ההתקשרות של הצד השלישי או סוג הגורמים השלישיים שאליהם יועבר המידע;
{{ח:תתת|(2)}} מטרת העברת המידע;
{{ח:תתת|(3)}} סוג המידע שיועבר;
{{ח:תתת|(4)}} קיומה של זכות מחיקה לפי {{ח:פנימי|סעיף 3|תקנה 3}}, זכות עיון במידע לפי {{ח:חיצוני|חוק הגנת הפרטיות#סעיף 13|סעיף 13 לחוק}} וזכות לתיקון מידע לפי {{ח:חיצוני|חוק הגנת הפרטיות#סעיף 14|סעיף 14 לחוק}}.
{{ח:תת|(ג)}} חובת היידוע כאמור בתקנת משנה (א) או (ב) לא תחול בהתקיים אחד מאלה, וזאת בהיקף הנחוץ והמידתי בשים לב לנסיבות העניין:
{{ח:תתת|(1)}} לבעל מאגר המידע יש יסוד סביר להניח שפרטי המידע הכלולים בתקנת משנה (א) או (ב) ידועים לנושא המידע;
{{ח:תתת|(2)}} פרטי ההתקשרות של נושא המידע אינם ידועים לבעל מאגר המידע, או שיישום חובת היידוע כרוך בהכבדה בלתי סבירה על בעל מאגר המידע, והכול בשים לב לאפשרות להיעזר בגורם שממנו הועבר המידע;
{{ח:תתת|(3)}} קיומה של חובת סודיות בדין או איסור בדין על גילוי המידע;
{{ח:תתת|(4)}} קיומה של הוראה בדין המסדירה את גילוי פרטי המידע המפורטים בתקנת משנה (א) או (ב);
{{ח:תתת|(5)}} מימוש חובת היידוע עלול לפגוע בשלומו או בחייו של אדם;
{{ח:תתת|(6)}} מימוש חובת היידוע עלול לפגוע בפעילות עיתונאית או לחשוף את מקור המידע של פעילות עיתונאית;
{{ח:תתת|(7)}} מימוש חובת היידוע יפגע בזכויותיו של אדם במידה העולה על הפגיעה הנובעת מאי־גילוי פרטי המידע לפי תקנת משנה (א) או (ב) בנושא המידע.

{{ח:סעיף|7|מידע רגיש}}
{{ח:ת}} מידע שהועבר למאגר מידע בישראל כאמור {{ח:פנימי|סעיף 2|בתקנה 2}} בעניינים המפורטים להלן, הוא מידע רגיש לפי {{ח:חיצוני|חוק הגנת הפרטיות#סעיף 7|סעיף 7 לחוק}}:
{{ח:תת|(1)}} מידע על מוצאו של אדם;
{{ח:תת|(2)}} מידע על חברות בארגון עובדים.

{{ח:סעיף|8|שמירת דינים}}
{{ח:ת}} אין בתקנות אלה –
{{ח:תת|(1)}} כדי לגרוע מחובות אחרות המוטלות על בעל מאגר מידע לפי כל דין;
{{ח:תת|(2)}} כדי להתיר שימוש במידע שאינו מותר לפי כל דין.

{{ח:סעיף|9|תחילה}}
{{ח:ת}} תחילתן של תקנות אלה –
{{ח:תת|(1)}} לעניין מידע כאמור {{ח:פנימי|סעיף 2|בתקנה 2(א)(1)}} –
{{ח:תתת|(א)}} שלושה חודשים מיום פרסומן {{ח:הערה|(התקנות פורסמו ביום 7.5.2023)}} (להלן – היום הקובע) – לגבי מידע שהתקבל במאגר מידע בישראל ביום הקובע או לאחריו;
{{ח:תתת|(ב)}} שנה מיום פרסומן – לגבי מידע שהתקבל במאגר מידע בישראל לפני היום הקובע;
{{ח:תת|(2)}} לעניין מידע כאמור {{ח:פנימי|סעיף 2|בתקנה 2(א)(2)}} – ביום א׳ בטבת התשפ״ה (1 בינואר 2025).

{{ח:חתימות|י״ב באייר התשפ״ג (3 במאי 2023)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]